09/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 19 de febreiro de 2016, da Xefatura Territorial da Coruña, de información pública da declaración de utilidade pública en concreto do proxecto de repotenciación do parque eólico de Malpica en Malpica e Ponteceso (IN661A 2014/1-1

Mediante Resolución do 8 de setembro de 2015, a Xefatura Territorial da Consellería de Economía, Emprego e Industria da Coruña someteu a información pública a solicitude de autorización administrativa, a aprobación do proxecto sectorial de incidencia supramunicipal, e o estudo de impacto ambiental do proxecto de repotenciación do parque eólico de Malpica, nos concellos de Malpica e Ponteceso na provincia da Coruña (DOG núm.198, do 16 de outubro). Na dita resolución recóllense as características técnicas desta repotenciación. O 11 de novembro de 2015, a empresa promotora Parque Eólico Malpica S. A. (PEMALSA) presentou a solicitude de declaración de utilidade pública das instalacións relacionadas con este proxecto de repotenciación. En cumprimento do disposto na Lei 24/2013, do 26 de decembro, do sector eléctrico; no Decreto 138/2010, do 5 de agosto, polo que se establece o procedemento e as condicións técnico-administrativas para a obtención das autorizacións de proxectos de repotenciación de parques eólicos existentes na Comunidade Autónoma de Galicia; na Lei 8/2009, do 22 de decembro, pola que se regula o aproveitamento eólico de Galicia e se crean o canon eólico e o Fondo de Compensación Ambiental; no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública: -A declaración de utilidade pública, en concreto, coa necesidade de urxente ocupación que iso implica Esta declaración de utilidade pública levará implícita, de acordo co artigo 56 da Lei 24/2013, do 26 de decembro, do sector eléctrico, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. O que se fai público para o coñecemento xeral dos propietarios dos predios que figuran no anexo 1 a esta resolución, así como das persoas que, sendo titulares de dereitos reais ou intereses económicos sobre os bens afectados, fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita na rúa Vicente Ferrer, nº 2, 2º andar, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Igualmente, e coma consecuencia desta repotenciación, as fincas indicadas no anexo 2 a esta resolución e que foron no seu momento obxecto de expropiación, resultan agora desafectadas, polo que as persoas titulares desas fincas serán debidamente notificadas da dita desafección. A Coruña, 19 de febreiro de 2016 O Xefe territorial da Coruña Delfin Manuel Mangas Laker Pleno dominio: corresponde á superficie de expropiación de pleno dominio dos terreos afectados pola cimentación, plataformas e torre/edificio. Servidumes de paso de camiños e gabias: corresponde á superficie de paso ocupada polos camiños e polas gabias que albergan o cableado, incluíndo as cunetas, terrapléns e os demontes. Servidume de voo: corresponde á área de servidume de voo das pas dos aeroxeradores e está afectada pola prohibición de situar obstáculos ou realizar plantacións de especies vexetais en altura, que poidan interferir directa ou indirectamente na velocidade e dirección do vento Ocupación temporal: ocupación temporal dos terreos de necesaria ocupación durante un prazo de 18 meses.